जाने-माने अर्थशास्त्री रंगनाथ भारद्वाज और कृष्णा भारद्वाज की बेटी सुधा भारद्वाज का जन्म अमेरिका में 1961 में हुआ था. 1971 में वो भारत आ गईं. उनकी माता कृष्णा भारद्वाज का दिल्ली के जवाहर लाल नेहरू विश्विद्यालय में इकोनॉमिक्स विभाग शुरु कराने में बड़ा योगदान रहा है. वहां आज भी उनकी मां की याद और सम्मान में वार्षिक लेक्चर का आयोजन किया जाता रहा है. सुधा ने खुद भी अपनी पढ़ाई आईआईटी-कानपुर से की है लेकिन उनकी समाज के पिछड़े वर्गों के लिए काम करने की रुचि उनके अपने कॉलेज के दिनों से रही है. उन्होंने दिल्ली की झुग्गियों में अपना जीवन बसर करने वाले लोगों के लिए काफी काम किया है.